‘Monster’-saak uitgestel vir getuies | Maroela Media
Johan Kotze in November 2012 in die hof Foto: Werner Beukes/SAPA
Francois van As, prokureur twee van Kotze se medebeskuldigdes, het gesê daar is besluit om die saak tot volgende week Woensdag uit te stel. “Dit sal die verdediging die geleentheid bied om brig. Hangwani Mulaudzi, woordvoerder vir die polisie in Limpopo, en Rex Bonnette, Ina Bonnette se voormalige eggenoot, as getuies te roep, aangesien hulle beide dan beskikbaar sal wees,” het Van As gesê.
Kotze, Andries Sithole, Pieta Mohlane en Sello Mphaka het almal onskuldig gepleit op aanklagte van ontvoering, aanranding, verkragting en poging tot moord op Kotze se vervreemde vrou, Ina Bonnette, en die moord op haar 19-jarige seun, Conrad, in Kotze se huis in Modimolle op 3 Januarie 2012. Kotze en Bonnette was in daardie stadium steeds getroud, maar Bonnette het in haar eie woonstel gebly.
Kotze het die drie mans glo gehuur om die dag by sy huis te werk.
Die staat voor aan dat Kotze die wraakaanval op Bonnette en haar seun beplan het.
MATILDA · 6 jaar gelede
TOT WANNEER GAAN HIERDIE DING UIT GESTEL WORD. SEKER TOT ALLES WEER UIT GEGOOI WORD EN ALMAL WEER LOS KOM SOOS ALTYD !!!!!